Diari Oficial de la Generalitat Valenciana


Sumari del DOGV 7669, del 01-12-2015 (2015/9596)

Informació pública de la iniciació del projecte de delimitació parcial de la finca situada al paratge Pedregal, Puntal y Barquilla, pertanyent a la Generalitat, al terme municipal de Salinas.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7669

Data del DOGV
:   01-12-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9596


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la iniciació del projecte de delimitació parcial de la finca situada al paratge Pedregal, Puntal y Barquilla, pertanyent a la Generalitat, al terme municipal de Salinas. [2015/9596]  
Vist que la finca situada al paratge Pedregal, Puntal y Barquilla està inscrita a favor de la Generalitat Valenciana en el Registre de la Propietat de Monòver, en el foli 16, finca número 5.589, del tom 1.455, llibre 86, inscripció 1a del municipi de Salinas, i que va ser adquirida pel títol d'agrupació en una escriptura atorgada a València el 25 de març de 1999 davant del notari Eduardo Llagaria Vidal.  
Vist que mitjançant una resolució de la Conselleria d'Hisenda i Administració Pública de data 5 de maig de 2015 es va acorda donar d'alta en l'inventari general de béns i drets de la Generalitat de la Comunitat Valenciana amb el codi 03/116/001/000 l'immoble situat al paratge Pedregal de Salinas (Alacant) destinat a forest.  
Vistos la memòria, el pressupost i la proposta de nomenament d'instructor del procediment, elaborats per la Direcció Territorial d'Alacant i aprovats mitjançant una resolució del director general de Medi Natural i Avaluació Ambiental de data 24 de juliol de 2015, en què es justifica la necessitat d'iniciar l'expedient de delimitació.  
Vistos la Llei 33/2003, de 3 de novembre, del Patrimoni de les Administracions Públiques, i el Decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del Patrimoni de les Administracions Públiques; vista la Llei 14/2003, de 10 d'abril, de Patrimoni de la Generalitat Valenciana, la Llei 30/1992, del Règim Jurídic de les Administracions Públiques i el Procediment Administratiu Comú, de 26 de novembre, modificada per la Llei 4/1999, i la resta de disposicions concordants.  
Vist el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, competeix a la Conselleria d'Agricultura, Medi Ambient, Canvi Climàtic i Desenvolupament Rural dictar la resolució i iniciació del present expedient de delimitació.  
Vistes les actuacions fetes, i de conformitat amb les potestats que m'han sigut conferides per mitjà del Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell, acorde:  
  
Primer  
Iniciar el procediment de delimitació de la finca propietat de la Generalitat valenciana situada al paratge Pedregal, Puntal y Barquilla, al terme municipal de Salinas (Alacant), la descripció de la qual, segons el registre de la propietat, és la següent:  
- Partit judicial: Monòver.  
- Terme municipal: Salinas.  
- Pertinença: Generalitat Valenciana pel títol d'agrupació.  
- Superfície pública: 12,5793 hectàrees.  
- Enclavats: cap.  
- Superfície total: 12,5793 hectàrees.  
- Límits: nord: Juan Oler Vidal, camí, José Paya Tendero, Juan Soler Vidal, Juan Paya Tendero, camí, José Paya i camí; est: Emilla Ayala Beltra, Juan Soler Vidal, José Paya Tendero, Francisco Paya Pérez, camí, Antonio Corbi, José Paya Tendero, camí: Francisco Paya, José Paya Tendero i Raimundo Pérez Gallardo; suc: Juan Soler Vidal, Juan Ortega Alcázar, camí, carretera de Monòver, camí, Antonio Rico Jara, Raimundo Pérez, José Paya i Francisco Corbi Pérez; oest: camí de la Molineta, Amparo Marco, Juan Soler, carretera de Salinas a Monòver, José Paya Tendero, José Abellán Muñoz, Francisco Corbi, José Paya i José Abellán.  
  
Segon  
Nomenar instructor del present expedient Felipe Gil Polo, tècnic adscrit a la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, sense perjuí de la possibilitat de recusació, d'acord amb el que disposa l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
Tercer  
L'acord d'iniciació del procediment serà comunicat per la Direcció Territorial d'Alacant al registre de la propietat corresponent a fi que, per mitjà d'una nota al marge de la inscripció de domini, se'n prenga nota de la incoació, de conformitat amb l'article 63 del Reglament general de la Llei 33/2003, de 3 de novembre, del Patrimoni de les Administracions Públiques.  
  
Quart  
Aquest acord d'iniciació haurà de publicar-se en el Boletín Oficial del Estado i en el Diari Oficial de la Comunitat Valenciana, sense perjuí de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de fitació haurà de publicar-se mitjançant un edicte en l'ajuntament del municipi corresponent i se sol·licitarà que es designe un representant per part de l'ajuntament.  
  
Cinqué  
Seran informats personalment els amos de les finques contigües i també, si és el cas, els usufructuaris o titulars d'hipoteques o altres drets reals sobre aquestes quan siguen coneguts els seus domicilis, tal com preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú. Es faculta la direcció territorial per a realitzar un anunci públic que servirà de notificació als possibles interessats no identificats, als titulars de béns i drets que siguen desconeguts, a aquells dels quals s'ignore el parador i als que, intentada la notificació, no s'haja pogut practicar. A fi de no causar indefensió a tercers, es comunica que, en el cas de transmissió d'algun dret sobre titularitat, haurà de ser comunicat a la Direcció Territorial d'Alacant, i s'informarà sobre la tramitació del present expedient al nou titular.  
  
Sisé  
Durant el termini de trenta dies des de la publicació del present acord en el Diari Oficial de la Comunitat Valenciana, els interessats podran presentar les al·legacions i els documents que consideren necessaris per a la prova i la defensa dels seus drets. Transcorregut el dit termini, no s'admetrà cap altre document, i els que no els hagen presentat no podran formular reclamacions sobre propietat en l'expedient de delimitació.  
Les al·legacions i els documents, que hauran de ser originals o fotocòpies compulsades, hauran de dirigir-se a la Secció Forestal de la Direcció Territorial d'Alacant, situada al carrer Churruca, número 29, 03777 Alacant, indicant-hi com a referència: «Delimitació 15/2014», i podran presentar-se per qualsevol dels mitjans previstos en l'article 38.4 de la Llei 30/1992.  
  
Seté  
Es faculta l'instructor perquè procedisca a l'anunci de fitació, que tindrà lloc com a mínim dos mesos després de la publicació del present acord.  
  
Huité  
De conformitat amb l'article 52.e de la Llei 33/2003, el termini màxim per a resoldre el procediment de delimitació serà de díhuit mesos, comptats des de la data del present acord d'iniciació. Transcorregut aquest termini sense haver-se dictat ni notificat la resolució corresponent, caducarà el procediment i s'acordarà l'arxivament de les actuacions.  
Contra aquest acte de tràmit que no impedeix continuar el procediment, no pot interposar-se un recurs en via administrativa, que sí que podrà interposar-se en els recursos procedents davant de la resolució que pose fi al procediment (article 107 i següents de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú). No obstant això, es poden efectuar les al·legacions que es consideren oportunes o millor convinguen al seu dret, que seran tingudes en compte per l'òrgan competent quan redacte la corresponent proposta de resolució.  
  
València, 22 de setembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.